ایشور چندر ودیا ساگر

ایشور چندر ودیا ساگر (26 ستمبر 1820ء – 29 جولائی 1891ء) (پیدائشی ناں: ایشور چندر بندوپادھیائے) برطانوی ہند دی اک انتہائی مشہور و موثر بنگالی شخصیت جو جامع العلوم دی حیثیت توں معروف سن۔ بنگالی نشاۃ ثانیہ وچ انہاں دا کلیدی کردار رہیا اے۔

اوہ اک فلسفی، دانشور، معلم، مصنف، مترجم، طابع، ناشر، مصلح تے مخیر سن۔ بنگالی نثر دی سادہ کاری تے اس دی تجدید دے لئی ایشور چندر دیاں کوششاں قابل قدر نیں۔ نیز انہاں نے برطانوی حکومت اُتے زور دتا سی کہ اوہ بیواواں دی دوسری شادی دا قنون منظور کرے۔

انہاں سنسکرت کالج، کلکتہ نے جتھے توں انہاں نے تعلیم حاصل کیتی سی، سنسکرت مطالعات تے سنسکرت فلسفے وچ عمدہ کارکردگی دی بنا اُتے ”ودیا ساگر“ دا خطاب دتا۔ ایہ سنسکرت زبان دے دو الفاظ دا مجموعہ اے، ودیا دے معنی علم تے ساگر دے معنی سمندر دے نیں، اس لحاظ توں ودیا ساگر نوں اردو وچ بحر العلوم تے پنجابی وچ علم دا سمندر کہیا جائے گا۔ مشہور بنگالی ریاضی دان انل کمار گائین نے ایشور چندر دے اعزاز وچ انہاں دے ناں اُتے ودیا ساگر یونیورسٹی قائم کیتی سی۔

سنہ 2004ء وچ بی بی سی نے اک سروے کیتا جس دا عنوان سی عظیم بنگالی شخصیتاں۔ اس سروے وچ ودیا ساگر دا نواں نمبر سی۔

 جیون
ایشور چندر بندھوپادھیائے اک ہندو برہمن خاندان وچ 26 ستمبر 1820ء نوں پچھم مدناپور ضلع دی ذیلی تقسیم گھاٹل وچ واقع برسنگھا پنڈ وچ پیدا ہوئے۔ انہاں دے والد دا ناں ٹھاکر داس بندھوپادھیائے تے والدہ دا ناں بھگوندی دیوی سی۔ چھ برس دی عمر وچ ایشور چندر کلکتہ چلے گئے جتھے اوہ بڑا بازار وچ بھاگوت چرن دے گھر رہیا کر دے سن، اس گھر وچ انہاں دے والد ٹھاکر داس نے وی برساں قیام کیتا سی۔ ایشور چندر بوہت جلد بھاگوت دے خاندان نال گھل مل گئے۔ بھاگوت دی سب توں چھوٹی بیٹی رائے مونی دی ممتا بھری محبت نے انہاں بوہت زیادہ متاثر کیتا تے ہندوستان وچ خواتین دی حالت زار دی اصلاح دے تئیں انہاں دے انقلابی کماں وچ رائے مونی دا زبردست تاثر صاف جھلکدا اے۔

 حوالے 

 باہرلےجوڑ 



 www.americanchronicle.com

گٹھ:1820 دے جم
گٹھ:1891 دیاں موتاں
گٹھ:انیہویں صدی دے ہندوستانی تعلیمی نظریہ ساز
گٹھ:انیہویں صدی دے ہندوستانی فلسفی
گٹھ:بنگالی شخصیتاں
گٹھ:بنگالی مصنفین
گٹھ:بنگالی نشاۃ ثانیہ نال منسلک شخصیتاں
گٹھ:بنگالی ہندو
گٹھ:بھارتی شخصیتاں
گٹھ:بھارتی مصلحین
گٹھ:کولکاتا دے مصنفین
گٹھ:سنسکرت کالج دے فضلا
گٹھ:انیہویں صدی دے ہندوستانی معلمین